paragraph_text: Prva hrvatska nogometna liga 2014./15. (službeno MAXtv Prva Liga) je 24. sezona Prve hrvatske nogometne lige. Prvenstvo za natjecateljsku godinu 2014./15. započelo je u subotu 19. srpnja i prema kalendaru natjecanja u jesenskoj sezoni je odigravano 19 kola (zaključno s 13. prosinca), a u proljetnoj sezoni odigrano je preostalih 17 kola od 7. veljače do 30. svibnja. Liga od 10 klubova je u prvenstvu igrala četverokružno u 36 kola.